PRITARTA

Ignalinos rajono savivaldybės administracijos

direktoriaus 2021 m. kovo 29 d.

įsakymu Nr. VT-210

PRITARTA Ignalinos r. Vidiškių gimnazijos tarybos

2021 m. kovo 23 d.

posėdžio Nr. S1- 4 nutarimu

PATVIRTINTA

Ignalinos r. Vidiškių gimnazijos

direktoriaus 2021 m. kovo 29 d.

įsakymu Nr. V-17

**IGNALINOS R. VIDIŠKIŲ GIMNAZIJOS**

**2021–2023 METŲ STRATEGINIS PLANAS**

**I SKYRIUS**

**BENDROSIOS NUOSTATOS**

Ignalinos r. Vidiškių gimnazijos (toliau – gimnazijos) 2021–2023 metų strateginis planas yra gimnazijos 2018–2020 metų strateginio plano tęsinys. Strateginį planą rengė gimnazijos direktoriaus 2020 m. lapkričio 24 d. įsakymu Nr. V-75 „Dėl darbo grupės Ignalinos r. Vidiškių gimnazijos 2021–2023 metų strateginiam planui parengti sudarymo“ sudaryta darbo grupė.

Rengiant strateginį 2021–2023 metų planą vadovautasi:

* Lietuvos Respublikos švietimo įstatymu;
* Lietuvos Respublikos vietos savivaldos įstatymu;
* Lietuvos Respublikos mokslo ir studijų įstatymu;
* Valstybine švietimo 2013–2022 metų strategija, patvirtinta LR Seimo 2013 m. gruodžio 23 d. nutarimu Nr. XII-743;
* Valstybės pažangos strategija „Lietuvos pažangos strategija „Lietuva 2030“, patvirtinta LR Seimo 2012 m. gegužės 15 d. nutarimu Nr. XI-2015;
* Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827;
* Bendrojo ugdymo mokyklos kaitos gairėmis, patvirtintomis LR Seimo 2017 m. liepos 11 d. nutarimu Nr. XIII-627;
* Lietuvos Respublikos švietimo, mokslo ir sporto ministerijos 2020–2022 metų strateginiu veiklos planu, patvirtintu Lietuvos Respublikos švietimo, mokslo ir sporto ministro 2020 m. vasario 6 d. įsakymu Nr. V-163;
* Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308;
* Ignalinos rajono savivaldybės 2018–2024 metų strateginiu plėtros planu, patvirtintu Ignalinos rajono savivaldybės tarybos 2017 m. gruodžio 21 d. sprendimu Nr. T-153;
* Ignalinos rajono savivaldybės 2021–2023 metų strateginiu veiklos planu, patvirtintuIgnalinos rajono savivaldybės tarybos 2021 m. vasario 25 d. sprendimu Nr. T-1;
* Ignalinos r. Vidiškių gimnazijos nuostatais, patvirtintais Ignalinos rajono savivaldybės tarybos 2020 m. balandžio 23 d. sprendimu Nr. T-44 (Ignalinos rajono savivaldybės tarybos 2020 m. birželio 23 d. sprendimo Nr. T-143 redakcija);
* Ignalinos r. Vidiškių gimnazijos veiklos tobulinimo planu, patvirtintu Ignalinos r. Vidiškių gimnazijos direktoriaus 2020 m. rugsėjo 24 d. įsakymu Nr. V-53;
* Ignalinos r. Vidiškių gimnazijos direktoriaus įsakymais;
* Ignalinos r. Vidiškių gimnazijos veiklos kokybės įsivertinimo rezultatais;
* Ignalinos r. Vidiškių gimnazijos 2017 metų išorinio vertinimo ataskaita;
* Ignalinos r. Vidiškių gimnazijos veiklos ataskaitomis;
* Ignalinos r. Vidiškių gimnazijos bendruomenės narių rekomendacijomis ir pasiūlymais;
* visuomenės poreikiais, esama situacija, išoriniais ir vidiniais veiksniais bei atsižvelgiant į turimus žmogiškuosius ir materialinius išteklius.

Rengiant strateginį planą buvo laikomasi viešumo, lygių galimybių, veiksmingumo, bendravimo, bendradarbiavimo, partnerystės ir tęstinumo principų.

**II SKYRIUS**

**GIMNAZIJOS PRISTATYMAS**

Ignalinos r. Vidiškių gimnazija pradėta statyti 1988 metais. Mokyklos įsteigimo dieną – 1992 m. rugsėjo 1 dieną – ji mokiniams duris atvėrė kaip devynmetė bendrojo lavinimo mokykla. Po trejų metų – 1995 metų rudenį – mokykla tapo vidurine ir išleido pirmąją abiturientų laidą. Po vidurinio ugdymo programos akreditacijos, 2006 m. rugsėjo 1 d., Ignalinos rajono savivaldybės Tarybos sprendimu mokykla tapo ilgąja gimnazija. Optimizuojant mokyklų tinklą rajone nuo 2009 m. rugpjūčio 31 d. steigėjo sprendimu prie gimnazijos prijungti 4 skyriai: Bernotų, Kazitiškio, Mielagėnų ir Švedriškės. Tačiau jau tais pačiais metais 2009 m. rugsėjo 1 d., nesusirinkus pakankamam mokinių skaičiui, nutraukta Švedriškės skyriaus veikla, o nuo 2010 m. rugsėjo 1 d. Mielagėnų skyriuje dėl mažo mokinių skaičiaus nebevykdoma pagrindinio ugdymo programa, Bernotų skyriuje, nesusirinkus pakankamam mokinių skaičiui, nebevykdomas pradinis ugdymas. Diegiamos naujovės ugdymo procese: nuo 2009 m. rugsėjo 1 d. antrokams pradėtas vykdyti privalomas ankstyvasis užsienio kalbos mokymas; nuo 2010 m. rugsėjo 1 d. I, II gimnazijos klasių mokiniai mokosi pagal atnaujintas Pradinio ir pagrindinio ugdymo bendrąsias programas, o nuo 2011 m. rugsėjo 1 d. III, IV gimnazijos klasių mokiniai ugdomi pagal atnaujintas Vidurinio ugdymo bendrąsias programas; nuo 2011 m. rugsėjo 1 d. įdiegtas elektroninis dienynas. 2012 m. rugsėjo 1 d. Kazitiškio skyriuje, nesusirinkus pakankamam mokinių skaičiui, nebevykdoma pagrindinio ugdymo programa, jungtinėje klasėje ugdomi tik pradinių klasių mokiniai. 2012 metų pabaigoje gimnazija pažymėjo savo veiklos dvidešimtmetį. Dar po metų, 2013 m. rugsėjo 1 d., Kazitiškio skyriuje nesusirinko ir pradinių klasių mokiniai, todėl skyriaus veikla nutraukta. 2013 metus gimnazija baigė turėdama veikiantį Mielagėnų skyrių, kurio jungtinėje klasėje mokomi pradinių klasių mokiniai, o mišrioje grupėje ugdomi ikimokyklinukai bei priešmokyklinio amžiaus vaikai. Ignalinos rajono savivaldybės tarybos 2014 m. gegužės 29 d. sprendimu Nr. T-63 įsteigtas gimnazijos Dūkšto skyrius, kuriame vykdoma vidurinio ugdymo programa. 2015 m. rugsėjo 1-ąją gimnazija pasitiko naujomis spalvomis nušvitusiame, renovuotame pastate. 2016 metų rudenį išasfaltuotas kelias, vedantis gimnazijos link, ir įrengta 30 vietų automobilių stovėjimo aikštelė. 2017 m. rugsėjo 25-29 dienomis įvyko gimnazijos veiklos kokybės išorinis vertinimas. 2020 m. balandžio 23 d. Ignalinos rajono savivaldybės tarybos sprendimu Nr. T-44 „Dėl Ignalinos r. Vidiškių gimnazijos vidaus struktūros pertvarkymo ir Ignalinos r. Vidiškių gimnazijos nuostatų patvirtinimo“ Dūkšto skyrius panaikintas 2020 m. rugpjūčio 24 d. 2020 metais renovuota universali sporto aikštelė prie gimnazijos ir sporto salė.

Gimnazijoje vykdomos švietimo programos: Vidurinio ugdymo programa; Pagrindinio ugdymo programa; Pagrindinio ugdymo individualizuotos programos; Pradinio ugdymo programa; Pradinio ugdymo individualizuotos programos. Pagal poreikį gimnazijoje įgyvendinama Socialinių įgūdžių ugdymo programa, Ikimokyklinio ugdymo programa, Priešmokyklinio ugdymo bendroji programa ir kitos neformaliojo švietimo programos.

2020–2021 m. m. gimnazijoje mokosi 197 mokiniai (iš jų 14 lanko Mielagėnų skyrių), yra 14 klasių komplektų. Vidutinis mokinių skaičius pradinėse klasėse – 11,4, besimokančių pagal pagrindinio ugdymo programą – 16,1, pagal vidurinio ugdymo programą – 18,5.

Gimnazijoje ir Mielagėnų skyriuje dirba 29 mokytojai (1 mokytojas ekspertas, 10 mokytojų metodininkų, 15 vyresniųjų mokytojų, 3 mokytojai). Mokinių socializacijos problemas sprendžia 1 socialinis pedagogas, 1 specialusis pedagogas, logopedas, 1 mokytojo padėjėjas, dirba 1 visuomenės sveikatos priežiūros specialistas (0,5 etato), direktorius (II kvalifikacinė kategorija), direktoriaus pavaduotojas ugdymui (II kvalifikacinė kategorija), direktoriaus pavaduotojas ūkiui. Pagalbinio personalo darbuotojų yra 19 etatų: gimnazijoje – 17, Mielagėnuose – 2.

Gimnazija bendradarbiauja su socialiniais partneriais, su kuriais yra pasirašytos bendradarbiavimo sutartys: Vidiškių kaimo bendruomene, Ignalinos „Šaltinėlio“ mokyklos Vidiškių skyriumi, Ignalinos rajono kultūros centro Vidiškių filialu, Ignalinos rajono savivaldybės administracijos Vidiškių seniūnija, Aukštaitijos nacionalinio parko ir Labanoro regioninio parko direkcija, Valstybės sienos apsaugos tarnyba prie Lietuvos Respublikos vidaus reikalų ministerijos, VO „Gelbėkit vaikus“, Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Ignalinos skyriumi, UAB „Meleksu“, Molėtų rajono Alantos gimnazija, Visagino „Verdenės“ gimnazija, Rokiškio rajono Jūžintų Juozo Otto Širvydo pagrindine mokykla, Rokiškio rajono Kamajų Antano Strazdo gimnazija, Visagino technologijos ir verslo profesinio mokymo centru, Ignalinos rajono švietimo pagalbos tarnyba ir kt.

**III SKYRIUS**

**2018–2020 METŲ STRATEGINIO PLANO ĮGYVENDINIMO ANALIZĖ**

**I TIKSLAS: SĄLYGŲ IR VEIKSNIŲ, ĮTAKOJANČIŲ MOKINIŲ PAŽANGĄ IR PASIEKIMUS, TOBULINIMAS IR ĮGYVENDINIMAS**

**Uždavinys 1.1. Tobulinti pamokos kokybę.**

|  |  |  |
| --- | --- | --- |
| Priemonė | Rezultatųindikatorius | Veiklos strategija ir pasiektas rezultatas |
| 1 | 2 |  |
| 1. Aktyvių mokymo(si) metodų taikymas. | 50% mokytojų pamokose taiko aktyvius mokymo metodus. | 2018 m. m. organizuotos 9 atviros pamokos gimnazijos ir rajono mokytojams, kuriose buvo taikyti aktyvūs mokymo(si) metodai.2018–2019 m. m. dalykų mokytojai vedė 3 atviras pamokas ir 1 renginį gimnazijos bendruomenei ir rajono mokytojams, kuriuose taikė aktyvius ugdymo metodus. Pradinių klasių mokytojai stebėjo po vieną kolegų vedamą pamoką ir aptarė patirtis taikant aktyvius mokymo(si) metodus.2019–2020 m. m. I pusmetį gimnazijos administracija vykdė pamokų stebėseną (stebėtos 9 pamokos), kurios metu buvo stebimas aktyvių mokymosi metodų taikymas pamokose. Mokytojai neaktyviai kvietėsi vadovus į pamokas.  |
| 2. Vertinimo ugdant tobulinimas. | 50% mokytojų geba taikyti įvairias vertinimo ugdant formas. | 2018–2020 m. m. mokytojai per pirmas dalykų pamokas supažindino mokinius su parengtais pasiekimų vertinimo kriterijais ir vertinimo tvarka.Ilgalaikiuose planuose kiekvienas mokytojas planuoja atsiskaitomųjų darbų vertinimą.Gimnazijos veiklos įsivertinimo grupė atliko numatytų „Vertinimo ugdant“ kriterijų vertinimą ir padarė išvadą, kad mokytojai šiuos kriterijus vykdo gerai:Atsiskaitomųjų darbų vertinimo kriterijus mokytojai aptaria su mokiniais prieš užduoties pateikimą. Pateikiant mokiniams kontrolinių darbų užduotis kiekvienam klausimui turi būti aiškus įvertinimas ir nurodyta surinktų taškų vertė balais. Kriterijus: po kiekvieno atsiskaitomojo darbo vertinimo mokytojas su mokiniais aptaria rezultatus ir, reikalui esant, koreguoja ugdymo turinį, mokymo strategijas, vykdomas iš dalies.Gimnazijos veiklos įsivertinimo grupė kartu su gimnazijos administracija 2019 m. kovo-gegužės mėn. stebėjo mokytojų pamokas. 72 pamokose buvo stebimas „Vertinimas ugdant“. 2020 m. m. gimnazijos veiklos įsivertinimo grupė tęsė savo veiklą, stebėjo pamokas, bet dėl karantino darbą teko užbaigti anksčiau laiko. Apibendrinant tai, kas buvo padaryta, vertinimas toliau tobulinamas, gerėja mokinių pasiekimų vertinimas atsižvelgiant į pamokos uždavinius ir vertinimo kriterijus. |
| 3. Savivaldaus mokymosi įgūdžių formavimas. | 70% mokytojų pamokoje ugdo mokinių savivaldaus mokymosi įgūdžius. | 2018–2019 m. m. buvo ugdomi mokinių savivaldaus mokymosi įgūdžiai pradiniame ugdyme.Didžioji dalis (70%) 1, 2 klasių mokinių moka įsivertinti savo gebėjimus pamokoje. 80% 3, 4 klasių mokinių geba pasirinkti savo poreikius ir gebėjimus atitinkančią užduotį. |
| 4. Kolegialaus grįžtamojo ryšio įgyvendinimas. | 80% mokytojų teikia kolegialų grįžtamąjį ryšį 1, 2 mokytojams. | Vyko kolegialaus grįžtamojo ryšio teikimas apie praktinį metodų taikymą bei nuolatinis mokytojų bendradarbiavimas ir sklaida mokantis dirbti nuotoliniu būdu ir taikant virtualias aplinkas.Ne mažiau kaip pusė kiekvienos metodinės grupės narių stebėjo po dvi kolegų pamokas ir teikė grįžtamąjį ryšį.Metodinėse grupėse buvo aptartas darbas virtualiose aplinkose, pasidalinta patirtimi. Vyko sėkmingų pamokų taikant virtualią mokymo(si) aplinką pavyzdinių planų pristatymas.Plėtota bendradarbiavimo kompetencija.Ne visiems pavyko stebėti kolegų pamokas. Pagrindinės priežastys: sunkiai suderinami tvarkaraščiai, o vėliau ir nuotolinis darbas karantino metu. |
| 5. Virtualių aplinkų naudojimas. | 40% mokytojų naudoja pamokoje virtualias aplinkas. | Vyko Mokinių tarybos, Gimnazijos tarybos ir Metodinės tarybos apskritojo stalo diskusija „Virtualios mokymosi aplinkos taikymas pamokoje – tai vienas iš būdų mokinių motyvacijai gerinti“. Buvo atlikta mokytojų ir mokinių apklausa, padarytos išvados.Metodinėse grupėse buvo aptartas darbas virtualiose aplinkose, pasidalinta patirtimi.Pradinių klasių ir kalbų mokytojų metodinėse grupėse mokytojai pasidalino gerąja patirtimi, pristatė pavykusius pamokų epizodus.Vyko nuolatinis mokytojų bendradarbiavimas ir sklaida mokantis dirbti nuotoliniu būdu ir taikant virtualias aplinkas.Mokytojams buvo rekomenduota naudotis IQES online platforma ir jos teikiamais instrumentais, tačiau mokytojai nebuvo linkę naudotis naujomis priemonėmis ir naudojo asmeninius pamokos įsivertinimo instrumentus.2020 m. visi mokytojai dirba naudodami Microsoft Office 365 platformą.Galima teigti, kad 100% mokytojų naudoja pamokoje įvairias virtualias aplinkas. |

**Uždavinys 1.2. Skatinti mokinius siekti asmeninės pažangos.**

|  |  |  |
| --- | --- | --- |
| Priemonė | Rezultatųindikatorius | Veiklos strategija ir pasiektas rezultatas |
| 1 | 2 | 3 |
| 1. Mokinio asmeninės pažangos stebėjimo formų tobulinimas. | Sukurtos ir naudojamos efektyvesnės mokinio asmeninės pažangos stebėjimo formos. | 2018 m. klasės auklėtojų metodinės grupės posėdyje buvo aptartos mokinių individualios pažangos stebėjimo, fiksavimo ir analizės formos, siekiant išsiaiškinti jų efektyvumą. Remiantis klasės auklėtojų išakytais pastebėjimais formos buvo koreguotos siekiant padaryti jas patogesnes mokiniams bei paskatinti juos kelti sau mokymosi ir asmeninio tobulėjimo tikslus pusmečiui ar metams.2020 m. klasės auklėtojų metodinės grupės posėdžių metu buvo nuspręsta mokinio asmeninės pažangos stebėjimui pasitelkti Reflectus platformą. Joje buvo sukurta anketa mokinio pažangai stebėti ir įsivertinti.  |
| 2. Tėvų įtraukimas į mokinio asmeninės pažangos planavimą ir stebėjimą. | 80% tėvų kartu su vaiku planuoja asmeninę pažangą ir stebi plano įgyvendinimą. | 2018 m. klasės auklėtojų metodinės grupės posėdyje buvo diskutuota, kad trūksta tėvų dėmesio planuojant mokinio pažangą. Buvo nutarta labiau įtraukti tėvus į mokinio asmeninės pažangos stebėjimą ir fiksavimą prašant, kad mokiniai kartu su tėvais keltų sau asmeninio tobulėjimo tikslą. Visi mokiniai anketas nešėsi į namus, kad kartu su tėvais aptartų savo asmeninio tobulėjimo tikslą.  |

**Uždavinys 1.3. Pritaikyti gimnazijos aplinką edukacinėms veikloms.**

|  |  |  |
| --- | --- | --- |
| Priemonė | Rezultatųindikatorius | Veiklos strategija ir pasiektas rezultatas |
| 1 | 2 | 3 |
| 1. Projektų edukacinių aplinkų įrengimui kūrimas. | Parengti ne mažiau kaip 5 edukacinių aplinkų kūrimo projektus. | 2018–2019 m. m. gimnazijos mokytojų metodinės grupės parengė 8 edukacinių aplinkų projektus. |
| 2. Projektų įgyvendinimas. | Įgyvendinta daugiau nei pusė parengtų projektų. | 2018–2019 m. m. buvo įgyvendinti 4 projektai, o 2019–2020 dar 4 projektai.  |

**II TIKSLAS: MOKYKLOS BENDRUOMENĖS MIKROKLIMATO GERINIMAS**

**Uždavinys 2.1.Gerinti emocinę aplinką mokykloje integruojant mokyklos vertybių raišką į mokyklos gyvenimą.**

|  |  |  |
| --- | --- | --- |
| Priemonė | Rezultatų indikatorius | Veiklos strategija ir pasiektas rezultatas |
| 1. Taikyti pagarbų ir atsakingą elgesį skatinančias priemones. | 95% mokinių laikosi mokinio elgesio taisyklių.100% mokytojų laikosi etikos kodekso principų. | Gimnazijoje taikomos pagarbų ir atsakingą elgesį skatinančios priemonės. Kiekvienais metais atnaujinamos mokinio taisyklės. 95% mokinių laikosi mokinio elgesio taisyklių. 2018–2020  m. VGK posėdžiuose buvo svarstyti 5 mokiniai. 2018–2020 m. gimnazijoje buvo atlikti tyrimai patyčių mastui ištirti. Dauguma mokinių gimnazijoje jaučiasi saugūs, žino, kur gali kreiptis pagalbos, jeigu kyla saugumo problemų. Vykdomos patyčių prevencijos programos: Ankstyvosios prevencijos programa „Zipio draugai“ (1 kl.), „Obuolio draugai“ (2 kl.), „Įveikiame kartu“ (3 kl.). 2019 m. buvo vykdomas projektas „Alkoholio tabako ir kitų psichotropinių medžiagų prevencijos priemonės“. Į 5–8 klasių klasės valandėles integruojama programa LIONS QUEST „Paauglystės kryžkelės“.  Gimnazijos mokytojai laikosi Etikos kodekso principų . 2018–2020 m. Etikos komisijos posėdyje svarstytas vienas tik mokytojas.  |
| 2. Teikti psichologinę pagalbą bendruomenės nariams. | Suteiktos psichologinės pagalbos paslaugos visoms bendruomenės grupėms. | Pagal projekto „Saugios aplinkos mokykloje kūrimas“ nuo 2018 m. gimnazijos bendruomenei buvo teikiamos psichologinės gerovės ir psichikos sveikatos stiprinimo paslaugos. Paslaugos teikiamos mokiniams, tėvams, mokytojams ir kitiems gimnazijos darbuotojams. Vienam asmeniui suteikta ne daugiau kaip 5 individualios konsultacijos. Psichologinių pagalbos paslaugų (pvz. individuali konsultacija, grupė tėvams, paskaita ir pan.) suteikta: 2018 m. 15 mokinių, 10 tėvų ir 7 mokytojams. Psichologinei pagalbai skirta 6435 eurai, 2019 m. psichologo paslaugas gavo 15 mokinių, 10 tėvų, 7 mokytojai. Iš viso lėšų skirta 12497,91 euro, 2020 m. pagalba skirta 40 mokinių, 30 tėvų ir 20 mokytojų. Psichologinių paslaugų vertė 10164 eurai.Dalis tėvų dėl individualių psichologo konsultacijų kreipėsi į Ignalinos rajono švietimo pagalbos tarnybą, Ignalinos sveikatos centrą, Ignalinos rajono polikliniką. 2019 m. atliktas gimnazijos bendruomenės mikroklimato tyrimas.  |

**Uždavinys 2.2. Nuosekliai diegti socialinių emocinių įgūdžių ugdymo programas.**

|  |  |  |
| --- | --- | --- |
| Priemonė | Rezultatų indikatorius | Veiklos strategija ir pasiektas rezultatas |
| 1. Planingai įgyvendinti socialinio emocinio ugdymo ir prevencines programas. | 1–IV klasėse vykdomos socialinio emocinio ugdymo ir prevencinės programos. | Nuo 2018–2019 m. m. vykdomas kryptingas socialinių emocinių ir prevencinių programų integravimas į ugdymo turinį ir sudarytos sąlygos kiekvienam mokiniui nuolat dalyvauti prevencinėse programose.2018–2019 m. m. pradinio ugdymo programos mokiniams vykdytos ankstyvosios prevencijos programos:„Zipio draugai“, „Obuolio draugai“ „Įveikiame kartu“, o pagrindinio ir vidurinio ugdymo programos klasėse – „Alkoholio, tabako ir kitų psichiką veikiančių medžiagų vartojimo prevencijos programa“.Tais pačiais mokslo metais gimnazija pateikė prašymą dalyvauti LIONS QUEST programoje „Paauglystės kryžkelės“. Nuo 2019 m. rugsėjo 1 d. ši programa integruota į 5–8 klasių auklėjamąją veiklą. I–IV kl. toliau vykdoma „Alkoholio, tabako ir kitų psichiką veikiančių medžiagų vartojimo prevencijos programa“, dalis socialinio emocinio ugdymo temų integruota į Sveikatos ir lytiškumo ugdymo bei rengimo šeimai bendrąją programą. |
| 2. Tobulinti profesines kompetencijas socialinio emocinio ugdymo srityse.  | 95% mokytojų atnaujina kompetencijas socialinio emocinio ugdymo bei asmeninių kompetencijų tobulinimo srityje. | Pradinių klasių mokytojai nuosekliai tobulina savo kompetencijas vykdyti ankstyvosios prevencijos programas: „Zipio draugai“, „Obuolio draugai“, „Įveikiame kartu“. Mokytojų komandos dalyvavo seminaruose: „Kaip taikyti Europos psichoaktyviųjų medžiagų vartojimo prevencijos kokybės standartus“, „10 gebėjimų, kurių reikia mokytojui šiuolaikiniame pasaulyje“.Mokytojai, dirbantys 5–8 klasėse, dalyvavo LIONS QUEST seminare „Paauglystės kryžkelės“.Pavieniai mokytojai dalyvavo seminaruose: „Vaiko agresija: priežastys, prevencijos ir korekcijos metodai“, „Emocinio kognityvinio konsultavimo mokymai“, „Pozityvių santykių formavimas mokykloje“, „Kaip mokykloje ugdyti emocinį vaikų intelektą“, „Emocinė sveikata: iššūkiai ir galimybės“. |

**Uždavinys. 2.3.Stiprinti mokyklos bendruomeniškus santykius.**

|  |  |  |
| --- | --- | --- |
| **Priemonė** | **Rezultatų indikatorius** | **Veiklos strategija ir pasiektas rezultatas** |
| 1. Organizuoti bendruomenę telkiančius renginius. | Per metus organizuoti ne mažiau kaip 3 gimnazijos bendruomenę telkiantys renginiai. | Tėvai aktyviai dalyvauja ir padeda organizuoti gimnazijos renginius (Rugsėjo 1-oji, Mokytojų diena, Karnavalas, Šimtadienis, Kaziuko mugė, Sporto ir Šeimos dienos, Paskutinis skambutis, Išleistuvės). Apie organizuojamus renginius vyksta sklaida gimnazijos ir rajoninėje spaudoje.Mokinių tėvai ir rėmėjai paremia gimnaziją skirdami iki 1,2 proc. pajamų mokesčio.Tėvai prisideda apdovanojant tradicinių renginių dalyvius. |
| 2. Skatinti bendruomenės narių savanorystę. | Per metus įgyvendinami 3-5 savanorystės projektai. | Pradinių klasių ir vyresniųjų mokinių tėvai savanoriškai prisideda prie renginių organizavimo, dalinasi su stokojančiais ir keičiasi reikalingais daiktais tarpusavyje.Numatyta pagalba „Mokinys-mokiniui“ kol kas nevyko dėl nesurasto būdo jį įgyvendinti, nors pradmenys jau atskirose klasėse atsiranda. |

**IV SKYRIUS**

**BENDRA SITUACIJOS ANALIZĖ**

1. **IŠORINIŲ VEIKSNIŲ ANALIZĖ (PESTE MATRICA)**

**Politiniai-teisiniai veiksniai:**

Gimnazijos veikla ir vystymasis nuolatos yra veikiamas kintančios aplinkos ir politinių-teisinių veiksnių. Ji susijusi su visais procesais, vykstančiais valstybėje, priklausoma nuo šalyje ir rajono savivaldybėje formuojamos švietimo ir ekonomikos politikos: Valstybės pažangos strategijoje „Lietuva 2030“ nurodomų pagrindinių uždavinių ir krypčių, Valstybinėje švietimo strategijoje 2013–2022 metams formuojamų esminių pokyčių, Lietuvos Respublikos švietimo įstatyme keliamų švietimo ir mokymo tikslų, Ignalinos rajono savivaldybės 2018–2024 metų strateginiame plėtros plane išskirtų švietimo prioritetų, Ignalinos rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano nuostatų ir laukiamų rezultatų. Gimnazija savo veikloje vadovaujasi Lietuvos Respublikos Konstitucija, Vaiko teisių konvencija, Lietuvos Respublikos Seimo, Vyriausybės, Švietimo, mokslo ir sporto ministerijos, Ignalinos rajono savivaldybės tarybos sprendimais, Darbo kodeksu ir kitais teisės aktais, reglamentuojančiais mokyklų veiklą.

**Ekonominiai veiksniai:**

Gimnazijos veikla yra finansuojama valstybės (klasės krepšelio) ir rajono savivaldybės biudžeto (ugdymo aplinkos) lėšomis. Valstybė kasmet didina lėšas švietimui. Klasės krepšelio metodika yra gana palanki gimnazijai, kadangi nėra tokia jautri mokinių „atėjimui/išėjimui“, nes lėšos skaičiuojamos klasei, o ne kiekvienam mokiniui atskirai, tačiau klasės krepšelis nėra tinkama praktika finansuoti itin mažas ir labai dideles ugdymo įstaigas. Įvestas mokytojų etatinio apmokėjimo modelis nėra tobulas, kasmet yra tobulinamas, tačiau stabilaus galutinio modelio dar nėra, tai sukelia sunkumų planuojant lėšas strateginio plano rengimo laikotarpiu. Savivaldybės skiriamų aplinkos lėšų užtenka ūkinei veiklai vykdyti. Gimnazija turi galimybę dalyvauti įvairaus lygmens projektuose ir gauti finansavimą. Ugdymo aplinkos gerinimui panaudojamos gimnazijos bendruomenės narių 1,2% pajamų mokesčio dalies lėšos. Kultūrinei veiklai organizuoti pritraukiamos rėmėjų lėšos.

**Socialiniai veiksniai:**

Dėl rajono prastėjančių demografinių rodiklių vykusio mokyklų optimizavimo proceso gimnazijai priskirtas vienas skyrius, nutolęs dideliu atstumu nuo bazinės mokyklos. Tiek gimnazijoje, tiek ir jos skyriuje mokinių skaičius nuolat mažėja. Bendros socialinių reiškinių tendencijos įtakoja kontekstą: nemokamas maitinimas skirtas daugiau nei pusei mokinių, atsiranda mokinių, kurių vienas iš tėvų (arba visos šeimos su vaikais) buvo išvykę į užsienį, šiuo metu sugrįžta. Socialinės rizikos šeimose auga 31 mokinys, 13 vaikų skirta nuolatinė globa, 2 mokiniams paskirta laikina globa, 3 šeimoms taikoma atvejo vadyba, gimnazijoje mokosi 35 specialiųjų ugdymosi poreikių turintys mokiniai. Į gimnaziją ir iš jos pavežama 107 mokiniai. Pastebimai blogėja psichologinė, emocinė mokinių sveikatos būklė. Gimnazijoje, teikiant psichologui psichologinės pagalbos paslaugas, registruojasi daug mokinių, mokiniai drąsesni ir kalba apie savo problemas, stengiasi jas spręsti. Didėja pedagoginių darbuotojų amžiaus vidurkis, nes į gimnaziją ateina mažai jaunų mokytojų.

**Technologiniai-edukaciniai veiksniai**

Švietimas plėtojamas atsižvelgiant į Lietuvos visuomenei atsiveriančias naujas galimybes, informacijos gausą, sparčią kaitą. Mokslo ir technikos pažanga, spartus informacinių technologijų vystymasis leidžia išplėsti mokymo prieinamumą, užtikrinti geresnę mokymosi medžiagos sklaidą, informacijos paieškos galimybes. Informacinės technologijos leidžia diegti naujus mokymosi būdus, metodus, skatina tarpdalykinę integraciją. Visi mokomieji kabinetai kompiuterizuoti, visuose kabinetuose yra daugialypės terpės projektoriai, gimnazijoje veikia plačiajuostis ir belaidžio interneto ryšys. Tačiau vien tik technologijų prieinamumas nepagerina ugdymo kokybės, svarbu yra ir pedagogų kompetencijos. Mokytojai naudojasi Microsoft Office 365 aplinka, elektroninio dienyno TAMO funkcijomis, naudoja informacines technologijas rengdami užduotis, testus, projektus, pedagoginės veiklos dokumentus, ieškodami informacijos internete, bendraudami tarpusavyje, su mokiniais ir jų tėvais.

 Šalyje ir savivaldybėje vykdomi projektai sudaro galimybę pagerinti gimnazijos edukacines aplinkas: Europos Sąjungos fondų investicijų projektas „Mokyklų aprūpinimas gamtos ir technologinių mokslų priemonėmis“ nuo 2017 iki 2019 metų sudarė galimybę modernizuoti gamtos ir technologinių mokslų mokymosi aplinką (mokymo priemonių bei įrangos komplektai 1–4 ir 5–8 klasėms, 30 planšetinių ir vienas nešiojamas kompiuteris), įgyvendinant projektą „Universalios sporto aikštelės įrengimas Ignalinos rajone Vidiškių kaime“, finansuotą iš Europos žemės ūkio fondo kaimo plėtrai lėšų, taip pat savivaldybės ir valstybės biudžeto lėšų, įrengta puiki daugiafunkcė sporto aikštelė, įgyvendinant projektą „Ignalinos r. Vidiškių gimnazijos sporto salės Ignalinos r., Vidiškių k., Ignalinos g. 1, remonto darbai“ atnaujinta gimnazijos sporto salė ir jos įranga. Gimnazija 2020 m. pradeda vykdyti projekto „Kokybės krepšelis“, finansuojamo Europos socialinio fondo lėšomis, veiklas, kurios leis atnaujinti turimą IT įrangą šiuolaikiškomis priemonėmis ir pareginti mokinių pasiekimus.

1. **GIMNAZIJOS VEIKLOS ANALIZĖ**

|  |  |
| --- | --- |
| **1 sritis** **REZULTATAI****1.1. Asmenybės branda** | Vienas iš svarbių gimnazijos tikslų yra rūpintis brandžios asmenybės ugdymu, todėl būtina mokyti pareigingumo, padėti valdyti save stresinėse situacijose konstruktyviai spręsti iškilusias problemas, išsiugdyti žmogiškąsias vertybes ir socialinius įgūdžius. Gimnazijoje sudarytos sąlygos ugdyti mokinių savivertę, teisingai suvokti savo asmenybės unikalumą, įsivertinti gabumus bei polinkius, kurie padėtų atsiskleisti asmenybei. Mokinių socialumas tinkamas: jie noriai bendrauja ir bendradarbiauja, dalyvauja įvairiose veiklose, ten turi galimybę atskleisti savo gabumus, ugdyti vertybines nuostatas, pasitikėjimą savimi, gebėjimą prisiimti atsakomybę, spręsti iškilusius konfliktus. Klasių valandėlių metu ugdomos mokinių vertybinės nuostatos ir socialumas, įgyvendinant Pasitikėjimo ugdymo programą (5-8 klasėse), dalyvaujant šalies ir tarptautiniuose projektuose, prevencinėse programose, įvairiose akcijose. Gimnazijoje mokiniai turi išmokti konstruktyviai žvelgti į ateitį: išmokti sistemingai kaupti žinias, lavinti gebėjimus, ugdytis kompetencijas, tinkamai planuoti savo gyvenimą, atsakingai rinktis gyvenimo kelią. Gimnazijoje veikia ugdymo karjerai grupė, I, II klasėse vyksta „Ugdymo karjerai“ pamokos. Kiekvienas mokinys turi aplankus, kuriuose kaupia savo sudarytus individualius karjeros planus, savęs pažinimo testus. Gimnazijoje lankosi lektoriai, darbo biržos atstovai ir kt. I klasės mokiniai vyksta į tėvų darbovietes (akcija „Šok į tėvų klumpes“), kur susipažįsta su tiesioginiu darbu, išgirsta atsakymus į rūpimus klausimus. Ugdymo karjerai paslaugos pasiekia mokinius per klasės valandėles, integruotas dalyko ir ugdymo karjerai pamokas, renginius, ekskursijas, išvykas į atvirų durų dienas universitetuose, studijų mugę LITEXPO. Siekiant kelti ugdymo karjerai kokybę, kad kiekvienas mokinys gautų reikalingą informaciją apie tolimesni mokymosi galimybes, 2020 metais gimnazijoje įsteigta Profesijos patarėjo pareigybė. Daug naudingos informacijos gyvenimo planavimui pateikta gimnazijos internetinėje svetainėje. |
| **1.2. Pasiekimai ir pažanga** | Pažangos ir pasiekimų planavimą gimnazijoje stengiamasi grįsti dialogu su mokiniais. Yra taikoma Individualios mokinių pažangos stebėjimo, fiksavimo, analizavimo ir pagalbos mokiniui teikimo tvarka, pagal kurią 5–IV klasių mokiniai pildo asmeninius tobulėjimo planus, pasiekimų stebėsenos lenteles. Kai kurie mokiniai nenoriai pildo formas, mokiniams stinga gebėjimų kelti sau iššūkius. Gimnazijoje mokiniai turi nemažai asmeninių mokymosi bei kitų veiklų (projektų, konkursų, varžybų) pasiekimų. Gimnazijos darbo tvarkos taisyklėse nustatyta skatinimo tvarka, tad individualūs mokinių pasiekimai pripažįstami ir skatinami (skelbiami garbės lentoje, internetinėje svetainėje, apdovanojami padėkomis, išvykomis, dovanėlėmis).Išorinio vertinimo ataskaitoje mokinių pažanga ir pasiekimai išskirti, kaip tobulintinas pamokos aspektas.Gimnazijos pasiekimai ir pažanga yra potencialūs. Gimnazijos mokinių pažangumas po papildomų darbų buvo 99,1 proc. Atlikus palyginamąją 2017–2018, 2018–2019 mokslo metų metinių ir 2019–2020 mokslo metų 5–8, I–IV gimnazijos klasių pažangumo vidurkio analizę, matyti, kad rezultatai yra stabilūs, nes pažangumo vidurkis svyruoja vieno balo ribose ir siekia pagrindinį lygį. Palyginus to paties laikotarpio praleistų ir nepateisintų pamokų skaičių, tenkantį vienam mokiniui, daugumos klasių rezultatai yra gerėjantys. Valstybinių brandos egzaminų rezultatai yra žemesni už šalies mokyklų vidurkį, tačiau nedaug lenkia Ignalinos r. savivaldybės vidurkį. Pagrindinio ugdymo pasiekimų patikrinimo rezultatai nevienareikšmiai: lietuvių kalbos nežymiai atsilieka nuo šalies vidurkio, tuo tarpu matematikos rezultatai gerokai žemesni už šalies vidurkį. Standartizuotų testų rezultatai taip pat nevienareikšmiai.Dauguma mokinių ir tėvų teigia, kad yra patenkinti mokinių, kaip asmenybių, ugdymu gimnazijoje. Gimnazija turi savitų neakademinių pasiekimų. Sistemingai analizuojami apibendrinti ir susumuoti rezultatai, stengiamasi jais remtis planuojant tolesnį ugdymą. Pagal 2020 m. plačiojo įsivertinimo anketą mokinio pasiekimų ir pažangos kokybės įvertinimas yra 87% Mokytojų tarybos posėdžiuose pristatomi, aptariami nacionalinio mokinių pasiekimų patikrinimo, PUPP, VBE, pusmečių ir metiniai rezultatai. Jais remiantis numatomos mokinių pasiekimų gerinimo priemonės. Sudarytas mokinių pasiekimų gerinimo priemonių planas. Metodinėse grupėse analizuojami egzaminų, PUPP bei standartizuotų testų rezultatai. Nuosekliai sekama įvairių mokinių grupių pasiekimų dinamika, apmąstoma pažanga. Rūpinamasi mokinių pažangos stebėjimu, analizavimu ir vertinimu.Mokytojai taiko formuojamąjį vertinimą, kaupia atsiskaitomuosius darbus, stebi jų įvertinimų kaitą, esant reikalui inicijuoja pagalbos teikimą. Klasių vadovai padeda mokiniui susidaryti asmeninio tobulėjimo planą, su juo pasirašytinai supažindina tėvus. Su mokiniu aptaria mokymosi pasiekimus, jų kaitą, asmeninio tobulėjimo įsivertinimą, su juo pasirašytinai supažindina tėvus. Minėtos strategijos labiau orientuotos į rezultato fiksavimą, tačiau ne visada sudaro palankias galimybes giliau pažinti kiekvieno mokinio galimybes, bei veiksmingai laiku diagnozuoti jo mokymosi sunkumus. Gimnazija duomenis apie mokinių pasiekimus bei veiklą atsakingai teikia įvairioms interesų grupėms. Ugdymo įstaigos interneto svetainėje pateikiama išsami informacija apie veiklas gimnazijoje, individualius mokinių pasiekimus olimpiadose, konkursuose, varžybose, standartizuotų testų rezultatai, kiekvieno pusmečio ir metų pažangumo ir lankomumo ataskaitos. Mokinių tėvams gimnazija informaciją teikia vadovaudamasi gimnazijos bendradarbiavimo su tėvais tvarka. Informacijos apie gimnazijos veiklą pakanka. |

|  |  |
| --- | --- |
| **2 sritis****UGDYMAS(IS) IR MOKINIŲ PATIRTYS****2.1. Ugdymo(si) planavimas** | Gimnazijoje ugdymo turinys planuojamas pagal Bendruosius ugdymo planus, apimant visas ugdomosios veiklos sritis. Ugdymo planas atitinka BUP keliamus ugdymo tikslus ir yra pritaikytas gimnazijos kontekstui bei strateginiams tikslams pasiekti. Gimnazijoje susitarta dėl planavimo, mokytojai laikosi susitarimų, pagal poreikį planus koreguoja. Į ugdymo turinį integruojamos visos pagal BUP privalomos integruoti programos. Dalykų programos, ilgalaikiai planai aptariami metodinėse grupėse, tačiau metodinės grupės mažai bendradarbiauja tarpusavyje.Sudarant pamokų tvarkaraštį laikomasi rekomendacijų dėl pamokų skaičiaus per dieną ir savaitę, tvarkaraščiai atitinka higienos normų reikalavimus, suderinti su mokinių pavėžėjimu.Atsakingai žiūrima į mokinių ugdymosi poreikius. Siekdami juos užtikrinti, mokytojai kelia mokiniams mokymosi uždavinius, parenka ugdymo turinį, metodus, mokymosi priemones, pagal poreikį teikiama pedagoginė, socialinė, psichologinė pagalba.Gimnazija neturi psichologo, tačiau bendradarbiauja su Ignalinos rajonošvietimo pagalbos tarnyba. Socialinio pedagogo pagalba teikiama bendradarbiaujant su bendruomenės nariais, VGK, klasės auklėtojais/kuratoriais, dalykų mokytojais, socialiniais darbuotojais.Gimnazija atsakingai rūpinasi mokinių vežiojimu į gimnaziją ir į namus.Specialiųjų ugdymosi poreikių turintiems mokiniams pagalbą teikia ir sudaryti individualizuotas ar pritaikytas mokymosi programas padeda gimnazijos specialusis pedagogas, jis teikia konsultacijas mokytojams ugdymo klausimais.Gabių ir talentingų vaikų ugdymas patenkinamas. Gimnazija skatina mokinius dalyvauti neformaliojo švietimo veiklose, konkursuose, dalykinėse olimpiadose.Nėra metodikos atpažinti gabius mokinius. Skatinami aukštų ugdymosi rezultatų pasiekusieji mokiniai (jų nuotraukas patalpinamos stende, mokslo metų pabaigoje organizuojamos išvykos, už pasiekimus mokiniai apdovanojami direktoriaus padėkomis ). |
| **2.2. Vadovavimas mokymuisi** | Mokymosi lūkesčiai ir mokinių skatinimas nėra išskirtinis. Mažiau nei 50 procentų mokytojų pamokose padeda formuotis aukštesniems mokinių siekiams, numatyti siektinus rezultatus, mokytojai parenka prasmingas ugdymo(si) veiklas, suteikiančias mokiniams pažinimo ir mokymosi džiaugsmą, skatina smalsumą ir entuziazmą, sudaro sąlygas kurti idėjas, išgyventi pažinimo ir kūrybos džiaugsmą.Nepakankamas dėmesys mokinių aktyviai veiklai, daugumoje pamokų dominuoja mokytojas (mokymo paradigma).Tik dalis mokytojų bando taikyti aktyviuosius ugdymo metodus, derina individualų ir grupinį darbą, skatina mokinių smalsumą, entuziazmą, sudaro sąlygas kūrybiškumui, organizuoja tikslingą įsivertinimą, sudaro sąlygas pasitikėti savo jėgomis, identifikuoti mokymosi sunkumus.Mokytojai pripažįsta mokinių skirtybes, tačiau planuodami pamoką ir keldami mokymosi uždavinius nepakankamai atsižvelgia į mokinių asmeninius ugdymosi poreikius.Gimnazijoje siekiama prasmingos tarpdalykinės, formaliojo ir neformaliojo švietimo integracijos.Gimnazijoje suprantama, kad ugdymo(si) kokybė priklauso nuo mokiniui sudarytų galimybių mokytis netradicinėse aplinkose taikant įvairius mokymosi būdus bei metodus, tačiau pamokose vyrauja tradiciniai metodai.Klasės valdymas paveikus, mokiniai mandagūs, drausmingi, jiems suprantamos mokinių elgesio taisyklės. Draugiški mokytojų ir mokinių bei mokinių tarpusavio santykiai, geras mikroklimatas pamokose. |
| **2.3. Mokymosi patirtys** | Mokytojai iš dalies sudaro galimybes aktyviai dalyvauti pamokoje: įtraukia mokinius į pamokos uždavinių formulavimą, leidžia pasirinkti užduočių atlikimo būdus, formas, reflektuojant įsivertinti individualią mokymosi patirtį, prasmingai įsivertinti – įvertinti mokymosi gilumą.Mokymosi konstruktyvumas neišskirtinis. Tik kartais mokiniai skatinami prasmingai sieti išmoktus ir nežinomus dalykus vizualizuoti mąstymą, pademonstruoti įgūdžius ir gebėjimus.Mokymosi socialumas yra stiprusis veiksnys. Kai kurie mokiniai geba viešai išsakyti savo mintis, klausti, paaiškinti požiūrį, motyvuotai mokytis bendradarbiaujant ir padėti vieni kitiems.Geri gimnazijos mokinių santykiai ir savijauta, darbinga tvarka, užtikrinamas mokinių saugumas, puoselėjamos vertybės (pagarba, bendradarbiavimas).Narystė ir bendrakultūra gimnazijoje tinkama. Dauguma mokinių jaučiasi priklausantys gimnazijos bendruomenei, dalyvauja savivaldoje ir Ignalinos rajono mokinių asociacijos (IRMA) veikloje, skatinamas ir palaikomas mokinių bendradarbiavimas. Mokinių taryba teikia pasiūlymus gimnazijos veiklos planams.Veiklos įvykiai ir nuotykiai yra saviti. Tai stiprusis gimnazijos veiklos aspektas. Gimnazijos tradicijos ir renginiai skatina mokinių lyderystę, ugdo pilietiškumą, patriotiškumą, sudaro galimybes mokiniams atskleisti individualius gebėjimus ir ugdyti(is) bendrąsias kompetencijas. |
| **2.4. Vertinimas ugdant** | Gimnazijos mokinių pažangos ir pasiekimų vertinimo tvarkos apraše išsamiai aprašytas mokinių pasiekimų vertinimo planavimas, pasiekimų vertinimo tikslai, mokymosi pasiekimų fiksavimas ugdymosi proceso pabaigoje ir vertinimo panaudojimas. Visi mokytojai yra parengę ir metodinėse grupėse suderinę individualius dalykų mokinių mokymosi ir pasiekimų vertinimo tvarkos aprašus, kurie viešinami kabinetų stenduose. Vertinant mokinių pasiekimus orientuojamasi į pasiekimų lygius. Gimnazijos mokytojai nepakankamai dėmesio skiria mokinių vertinimo ir informavimo apie pasiekimus tvarkos praktiniam taikymui pamokoje. Tik iš dalies sistemingai planuoja ugdymo turinio vertinimą, o vertinimo metu sukauptą informaciją tik iš dalies panaudoja ugdymui planuoti ir koreguoti.Mokytojai nepakankamai išnaudoja vertinimo būdus ir galimybes. Nepateikia aiškių pažangos ir pasiekimų vertinimo kriterijų pamokos uždaviniui įgyvendinti. Dialogas vertinant vyksta epizodiškai, o įsivertinimo procedūros lieka neišbaigtos.Dažniausiai pamokoje vertinama mokinių veikla, pastangos, emocinė būsena, o individualiai pažangai ir pasiekimams trūksta apibrėžtų ir pamatuotų vertinimo kriterijų.Dauguma mokinių, ypač vyresnieji, nenoriai pildo asmeninio tobulėjimo planą ir mokymosi pasiekimų stebėsenos lapą, kai kurie planuoja netgi žemesnius įvertinimus, nei buvo, tai rodo, kad mokiniams stinga gebėjimų kelti sau iššūkius, reikalaujančius pastangų.Pamokose mokiniai mažai mokomi savistabos, savivaldos, dauguma mokinių negeba įsivertinti ir vertinti savo ir kitų darbą. |

|  |  |
| --- | --- |
| **3 sritis****UGDYMO(SI) APLINKOS****3.1. Įgalinanti mokytis fizinė aplinka** | Kabinetai ergonomiški ir jaukūs, gimnazijos turi pakankamai priemonių ir įrangos, skirtingos paskirties kabinetai aprūpinti kompiuteriais ir daugialypės terpės projektoriais, interaktyviąja lenta, išmaniaisiais ekranais su programine įranga, mokytojai naudojasi Samsung School klase, mokomųjų dalykų kompiuterinėmis programomis. Kasmet atnaujinamos mokymosi priemonės, mokytojai visa tai geba tikslingai naudoti ugdymo tikslams. Nuotolinio mokymosi organizavimui įsigyta įvairios kompiuterinės įrangos.Pastatas ir aplinka modernizuota, renovuota sporto salė, atnaujintas sporto aikštynas, pamokos vyksta erdviose, skoningose, tinkamai vėdinamose ir šildomose patalpose. Daugumoje kabinetų baldai atnaujinti ir sustatyti netradiciškai. Darbo vietų mokiniams pakanka, atitinka higienos normas. Aplinkos jaukumas estetiškas. Gera nuotaika kuriama pačios gimnazijos pastangomis.Kabinetų sienos išnaudojamos mokinių ir mokytojų darbų eksponavimui. Daugumos mokomųjų kabinetų sienas puošia stendai, plakatai. Įrengtose vitrinose eksponuojami mokinių sportiniai laimėjimai. Mokinių saugumui užtikrinti gimnazijos teritorija stebima vaizdo kameromis. Sutvarkytos laukiančių autobuso vaikų grupės patalpos bei nupirktas inventorius. Atnaujinta valgyklos maisto dalinimo įranga, nupirkta konvekcinė krosnis ir kitos priemonės. Estetiškas gimnazijos aplinkos kūrimas daro įtaką gimnazijos patrauklumui ir yra stiprusis gimnazijos veiklos aspektas. Nemaža mokinių dalis įtraukiama į gimnazijos erdvių dekoravimą. Koridoriuje pačių mokinių įkurta ir nuolat atnaujinama poilsio zona. Gimnazijos kiekvienais metais puošiama minint įvairias šventes, eksponuojami mokinių darbai, kuriama ir keičiama informacija stenduose. Mokiniai parenka skambučio melodiją.  |
| **3.2. Mokymasis be sienų** | Gimnazijos teritorijoje mokytojai organizuoja pamokas įrengtose lauko edukacinėse erdvėse, gimnazijos žaliosios zonos teritorijoje rengia varžybas, jos vyksta ir gimnazijos stadione. Mokinių ugdymas vyksta netradicinėse erdvėse: Vidiškių dvare, Vidiškių bažnyčioje, Aukštaitijos nacionalinio parko ir Labanoro regioninio parko direkcijoje, Valstybės sienos apsaugos tarnyboje prie Lietuvos Respublikos vidaus reikalų ministerijos, Ignalinos priešgaisrinėje gelbėjimo tarnyboje, Ignalinos muziejuje, Ignalinos viešojoje bibliotekoje.Kasmet kiekviena klasė bent vieną kartą vyksta į edukacines ekskursijas.Mokytojai per pamokas naudoja IKT priemones mokymo ir mokymosi tikslams. Nuotolinio ugdymo organizavimui įdiegta virtuali Microsoft Teams mokymosi aplinka. Mokytojams sudarytos sąlygos naudotis IKT kabinetu, Samsung School klase, mokytojai leidžia mokiniams naudotis mobiliais telefonais informacijos paieškai ir įsivertinimui pamokoje naudojant Reflectus programėlę. |

|  |  |
| --- | --- |
| **4 sritis** **LYDERYSTĖ IR VADYBA****4.1. Veiklos planavimas ir organizavimas** | Gimnazijos veiklos perspektyva priimtina beveik visiems gimnazijos bendruomenės nariams, strateginiai, metiniai planai, veiklos programos grindžiami bendrai apmąstytu mokytojų, mokinių, tėvų, socialinių partnerių sutarimu. Gimnazijos bendruomenės nariai atsakingai dalyvauja įgyvendindami išsikeltus gimnazijos tikslus ir uždavinius. Gimnazijos veiklos tobulinimo sprendimai priimami vadovaujantis sutarta bendros veiklos perspektyva, atsakingo gimnazijos veiklos įsivertinimo rezultatais ir bendromis diskusijomis. Finansiniai ištekliai skirstomi skaidriai, panaudojami lanksčiai, kūrybingai.Nors gimnazijoje skatinama ugdytis lyderystės gebėjimus, esančių lyderių veikla telkia gimnazijos bendruomenę pokyčiams, tačiau norinčių imtis lyderystės nėra daug, todėl ryškėja poreikis tobulinti šią sritį.Gimnazijos valdyme atstovaujami visų gimnazijos bendruomenės narių interesai, savivaldos atstovai renkami atvirai ir skaidriai, pripažįstama nuomonių įvairovė, gerbiama kiekvieno nuomonė, gimnazijoje yra sistema, kaip priimami svarbūs sprendimai.Veikia Gimnazijos taryba, Metodinė taryba, Mokytojų taryba ir Mokinių taryba.  |
| **4.2. Mokymasis ir veikimas komandomis** | Gimnazijos bendradarbiavimo kultūra yra gera. Remiantis plačiojo įsivertinimo rezultatais mokymasis ir veikimas komandomis įvertintas 3 lygiu. Gimnazijoje vyko kolegialaus grįžtamojo ryšio teikimas apie praktinį metodų taikymą bei nuolatinis mokytojų bendradarbiavimas ir sklaida mokantis dirbti nuotoliniu būdu ir taikant virtualias aplinkas. Vyko sėkmingų pamokų taikant virtualią mokymo(si) aplinką pavyzdinių planų pristatymas. Plėtota bendradarbiavimo kompetencija.Mokytojai ir tėvai bendradarbiauja. Ypač tėvai palaiko ir skatina mokinio pažangą pradinėse klasėse. Tėvai įsitraukia ir prisideda prie gimnazijos tradicijų puoselėjimo, bendruomenės renginių organizavimo, dalyvauja juose, organizuoja akcijas.Gimnazija bendradarbiauja su socialiniais partneriais, yra pasirašyta daugiau nei 15 bendradarbiavimo sutarčių. Gimnazija atvira ne tik vietos bendruomenei, bet ir visiems besidomintiems jos veikla. Informacija apie gimnaziją nuolat atnaujinama internetinėje svetainėje [www.vidiskiugimnazija.lt](http://www.vidiskiugimnazija.lt), informacija apie mokymosi pasiekimus ir lankomumą pateikiama elektroniniame dienyne [www.tamo.lt](http://www.tamo.lt), gimnazijos veiklos įsivertinimui ir ugdymo turinio įgyvendinimo pamokose tobulinimui naudojama internetinė platforma <https://iqesonline.lt>. Gimnazijos mokytojai bendradarbiauja naudodamiesi Microsoft Outlook, Microsoft Teams; Microsoft Forms priemones. |
| **4.3. Asmeninis meistriškumas** | Mokytojams patinka mokytojo darbas. Jie gerbia mokinius ir laikosi pedagogo etikos, tobulina savo socialinius emocinius gebėjimus. Mokytojai išmano savo ugdymo sritį, dėstomus dalykus, domisi ir seka naujoves. Jie dirba kaip savo srities profesionalai – šiuolaikiškai, įdomiai bei veiksmingai – ir siekia dirbti kuo geriau. Mokytojai turi gero darbo viziją, kuria remdamiesi vertina savo veiklą ir jos rezultatus, asmeninės kompetencijos ribas ir būtinas profesinio tobulėjimo sritis. Asmeninį profesinės veiklos įsivertinimą palaiko personalo mokymosi kultūra gimnazijoje: aukšti mokytojų veiklos lūkesčiai, pagarba profesionalumui, parama tobulinant asmeninį meistriškumą. Asmeninis meistriškumas paremtas nuostata kuo geriau atlikti savo darbą ir siekti nuolatinio tobulėjimo.Mokytojai ir gimnazijos administracija planuoja asmeninio meistriškumo augimą ir jo atkakliai siekia. Jie mokosi pasinaudodami įvairiomis galimybėmis: savo gimnazijoje su kolegomis ir iš jų, su mokiniais ir iš jų, per informacinius ir socialinius kolegialaus mokymosi tinklus, kursuose, seminaruose, išvykose ir kt.Mokytojų profesionalumą rodo ir mokinių pasiekimai (olimpiados, varžybos, konkursai).Kiekvienas gimnazijos mokytojas kasmet atlieka asmeninį savo veikos įsivertinimą. Kiekvieną savaitę susirinkimuose pasidžiaugiama konkrečiomis kolegų ir mokinių sėkmėmis. |

**V SKYRIUS**

**SSGG ANALIZĖ**

|  |  |  |  |
| --- | --- | --- | --- |
| Stiprybės | Silpnybės | Galimybės | Grėsmės |
| 1 sritis REZULTATAI |
| \*Sudarytos sąlygos mokinių vertybinėms nuostatoms, savivertei ugdyti bei jų gebėjimams bei polinkiams atsiskleisti.\*Mokiniai tinkamai mokomi planuoti savo karjerą.\*Įvairioms interesų grupėms pakanka gimnazijos teikiamos informacijos apie mokinių pasiekimus ir veiklas. | \*VBE ir PUPP rezultatai yra žemesni už šalies mokyklų rezultatų vidurkį.\*Mokiniams stinga gebėjimų kelti sau iššūkius.\*Dalis mokinių negeba įvertinti savo galimybių, jiems sunku įvardinti savo poreikius ir paprašyti pagalbos. \*Daliai pedagogų stinga gebėjimų taikyti veiksmingas pažangos vertinimo strategijas. | \*Įtraukti tėvus į mokinių mokymosi ir pažangos stebėjimą, tikslingą brandos egzaminų pasirinkimą ir karjeros planavimą.\*Tobulinti mokytojų kompetencijas pasiekimų ir pažangos stebėjimo ir vertinimo pagrįstumo srityje. | \*Dalies tėvų ir mokinių pasyvumas planuojant tolesnes mokymosi ir veiklos galimybes.\*Dalies mokinių pasyvumas įsivertinant savo pažangą. |

|  |  |  |  |
| --- | --- | --- | --- |
| Stiprybės | Silpnybės | Galimybės | Grėsmės |
| 1. sritis UGDYMAS(IS) IR MOKINIŲ PATIRTYS
 |
| \* Draugiški mokytojų ir mokinių bei mokinių tarpusavio santykiai ir savijauta, darbinga tvarka, saugi aplinka.\*Ugdymo planas atitinka BUP reikalavimus, tvarkaraštis atitinka HN, suderintas su mokinių pavėžėjimu.\*Gimnazijos tradicijos ir renginiai skatina mokinių lyderystę, ugdo pilietiškumą, patriotiškumą, sudaro galimybes ugdytis bendrąsias kompetencijas. | \*Gimnazija neturi galimybių tinkamai atpažinti gabius ir talentingus vaikus.\*Ugdymo procese vyrauja nepakankamas dėmesys aktyviai mokinių veiklai ir įsivertinimui. | \*Pasitelkus Ignalinos rajono švietimo pagalbos tarnybos specialistus išbandyti gabių ir talentingų vaikų atpažinimo instrumentus.\*Remiantis geru mikroklimatu pamokoje, sudaryti sąlygas savivaldžiam mokymuisi, kasdieniam formuojamajam vertinimui ir mokymuisi bendradarbiaujant. | \*Dėmesys tik akademiniams mokinių pasiekimams.\*Nepakankamas dėmesys praktinei veiklai pamokoje.\*Vertinimo rezultatai neatspindi individualios mokinio pažangos. |

|  |  |  |  |
| --- | --- | --- | --- |
| Stiprybės | Silpnybės | Galimybės | Grėsmės |
| 3 sritis UGDYMO(SI) APLINKOS |
| \*Klasės pakankamai gerai aprūpintos reikalingomis mokymosi priemonėmis.\*Patalpos tinkamai pritaikytos ugdymo procesui vykdyti.\*Erdvės išnaudojamos mokinių ir mokytojų darbų ir laimėjimų eksponavimui. | \*Gimnazijoje nepakankama inovatyvių ugdymo priemonių įvairovė, ne visi mokytojai geba jas taikyti. \*Ne visi mokytojai išnaudoja turimų edukacinių aplinkų galimybes ugdymui. | \*Gimnazijos teritoriją dažniau pritaikyti patyriminiam ugdymui. \*Nuotolinio ugdymo(si) metu įgytas kompetencijas išnaudoti nenumatytų (ligos, šalčio) situacijų metu.  | \*Lėšų trūkumas pritaikant gimnazijos aplinką inovatyviam ugdymui(si).\*Neišnaudojamos visos edukacinių išvykų galimybės mokinių mokymosi tikslams. |

|  |
| --- |
| 1. sritis LYDERYSTĖ IR VADYBA
 |
| Stiprybės | Silpnybės | Galimybės | Grėsmės |
| \*Veiklos planavimas grindžiamas bendrai apmąstytu gimnazijos bendruomenės sutarimu.\*Gimnazijos veiklos tobulinimas vyksta remiantis veiklos įsivertinimo rezultatais.\*Savivalda atstovauja visų bendruomenės narių interesus, turi sprendimų priėmimo galią.\*Finansiniai ištekliai skirstomi skaidriai, panaudojami lanksčiai, kūrybingai.\*Gimnazijos veikla atvira visiems besidomintiems, tinklaveika efektyvi.\*Mokytojai išmano savo ugdymo sritį, domisi ir seka naujoves, kartu su administracija planuoja asmeninio meistriškumo augimą. | \*Daliai gimnazijos bendruomenės narių trūksta atsakingumo įgyvendinant išsikeltus gimnazijos tikslus ir uždavinius.\*Nors gimnazijoje skatinama ugdytis lyderystės gebėjimus, tačiau norinčių imtis lyderystės yra nedaug.\*Kolegialaus grįžtamojo ryšio sistema daugumos mokytojų nepripažįstama kaip efektyvi pamokos efektyvumo didinimo priemonė. | \*Gimnazijos bendradarbiavimo kultūra leidžia efektyviai diegti kolegialaus grįžtamojo ryšio sistemą ir palaikyti santykius su tėvais siekiant mokinių pažangos.\*Mokytojų profesinės kompetencijos ir siekis jas tobulinti sudaro prielaidą rastis lyderiams, telkiantiems gimnazijos bendruomenę pokyčiams, inovacijoms ugdymo srityje.\*Palaikomi ryšiai su socialiniais partneriais ir gimnazijos abiturientais gali veiksmingai papildyti veiklas, skirtas mokytis bendradarbiaujant. | \*Didelis skaičius mokytojų, dirbančių keliose mokyklose skaičius, kelia priklausymo ir atsakomybės bendruomenei problemas.\*Senstantis mokytojų kolektyvas ir pedagogo profesijos prestižo menkumas visuomenėje trukdo mokytojų lyderių gausėjimui.\*Besikeičiančios ugdymo organizavimo sąlygos verčia nuolat prisitaikyti ir keistis neatsižvelgiant į laiko ir žmogiškuosius išteklius.\*Naujovių gausa ir dažna kaita kelia nepasitikėjimą jomis ir atsargumą. |

**VI SKYRIUS**

**VEIKLOS STRATEGIJA**

**Vizija**

Mokykla, kurioje svarbūs visi ir kiekvienas.

**Misija**

Teikti ikimokyklinį, priešmokyklinį, pradinį, pagrindinį ir vidurinį ugdymą. Bendradarbiaujant su mokiniu ir jo šeima padėti kiekvienam mokiniui ugdytis kompetencijas bei atsakingai planuoti savo karjerą.

**Filosofija**

„Gera mokykla man yra ta vieta, kurioje tuo pačiu metu po tuo pačiu stogu visi moko ir visi mokosi“ (Rolandas Barthas).

**Vertybės:** tolerancija, pilietiškumas, pagarba ir pagalba vienas kitam.

**VII SKYRIUS**

**STRATEGIJOS ĮGYVENDINIMO PLANAS**

**I TIKSLAS: Pagerinti mokinių pažangą ir pasiekimus taikant mokymosi bendradarbiaujant strategiją kuriamoje mokymąsi skatinančioje aplinkoje.**

**Uždavinys 1.1. Taikyti mokymosi bendradarbiaujant strategiją pamokose siekiant aktyvaus mokinių mokymosi.**

|  |  |  |  |  |
| --- | --- | --- | --- | --- |
| **Priemonė** | **Rezultatų indikatorius** | **Įgyvendinimo laikas** | **Atsakingas** | **Ištekliai** |
| 1. Mokytojų kompetencijų tobulinimas gilinant mokymosi bendradarbiaujant strategijos suvokimą ir praktinį taikymą. | 70% mokytojų dalyvauja kvalifikacijos tobulinimo programose. | 2021–2023 metai | Administracija | Projekto „Kokybės krepšelis“ lėšosMokymo lėšos |
| 2. Pasirinktų mokymosi bendradarbiaujant struktūrų taikymas mokomųjų dalykų pamokose. | 70% mokytojų taiko mokymosi bendradarbiaujant struktūras pamokose. | 2021–2023 metai | AdministracijaMetodinė taryba | Ugdymo aplinkos lėšos |
| 3. Kolegialaus grįžtamojo ryšio teikimas apie taikomų mokymosi bendradarbiaujant struktūrų taikymą. | Ne mažiau kaip 50% mokytojų dalyvauja teikiant kolegialų grįžtamąjį ryšį. | 2021–2023 metai | AdministracijaMetodinė taryba | Laiko ir žmogiškieji ištekliai |
| 4. Kolegialaus mokymosi praktikumų ciklas. Ignalinos gimnazijos patirties sklaida. | Stebėtos ir aptartos 12 Ignalinos gimnazijos mokytojų pamokų. | 2021, 2022 metai | Direktorius | Laiko ir žmogiškieji ištekliai |
| 5. Mokymosi bendradarbiaujant strategijos taikymo poveikio tyrimas ir analizė. | Atliktas poveikio tyrimas, rezultatų analizė ir priimti sprendimai dėl mokymosi bendradarbiaujant strategijos tolesnio taikymo. | 2022, 2023 metai | AdministracijaMetodinė tarybaVeiklos kokybės įsivertinimo darbo grupė | Laiko ir žmogiškieji ištekliai |

**Uždavinys 1.2. Pagerinti aktyviam mokinių mokymuisi palankią edukacinę aplinką.**

|  |  |  |  |  |
| --- | --- | --- | --- | --- |
| **Priemonė** | **Rezultatų indikatorius** | **Įgyvendinimo laikas** | **Atsakingas** | **Ištekliai** |
| 1. Mokinių konsultavimas naudojant Microsoft Office 365 platformą. | Pagrindinio ugdymo programos mokiniams vyksta dalykų konsultacijos (išskyrus dorinio ugdymo, menų, technologijų, fizinio ugdymo, žmogaus saugos, ekonomikos, pilietiškumo pagrindų dalykus). | 2021–2023 metai | AdministracijaMetodinė taryba | Projekto „Kokybės krepšelis“ lėšosMokymo lėšos |
| 2. Mokinių ilgalaikių projektų mokymosi bendradarbiaujant strategijos kontekste kūrimas ir pristatymas. | Per mokslo metus 100% mokytojų vykdo ilgalaikius projektus, 100% mokinių dalyvauja viename pasirinktame projekte. | 2021–2023 metai | AdministracijaMetodinė taryba | Projekto „Kokybės krepšelis“ lėšosMokymo lėšosUgdymo aplinkos lėšos |
| 3. Skaitmeninių mokymosi priemonių banko kūrimas. | Sukurtas ir pildomas skaitmeninių mokymosi priemonių bankas. | 2021–2023 metai | AdministracijaMetodinė taryba | Mokymo lėšos |
| 4. Aktyviam mokinių mokymuisi skirtų IKT priemonių atnaujinimas. | Įsigyti 2 išmanieji ekranai su programine įranga, 18 nešiojamųjų kompiuterių, 2 daugiafunkciniai spausdintuvai. | 2021–2023 metai | Administracija | Projekto „Kokybės krepšelis“ lėšos |
| 5. Mokytojų kompetencijų tobulinimas skaitmeninio ugdymo turinio naudojimo ir kūrimo srityje. | 50% mokytojų dalyvauja kvalifikacijos tobulinimo programose. | 2021–2023 metai | Administracija | Mokymo lėšos |
| 6. Mokymo nuotoliniu ugdymo proceso organizavimo būdu pagal pradinio, pagrindinio ir vidurinio ugdymo programas įteisinimas. | Gimnazijos nuostatuose įteisintas mokymas nuotoliniu ugdymo proceso organizavimo būdu pagal pradinio, pagrindinio ir vidurinio ugdymo programas. | 2021, 2022 metai | Direktorius | Laiko ir žmogiškieji ištekliaiUgdymo aplinkos lėšos |

**II TIKSLAS: Kurti pozityvia lyderyste ir bendradarbiavimu grįstą gimnazijos kultūrą.**

**Uždavinys. 2.1. Įdiegti kolegialaus grįžtamojo ryšio sistemą gimnazijoje.**

|  |  |  |  |  |
| --- | --- | --- | --- | --- |
| **Priemonė** | **Rezultatų indikatorius** | **Įgyvendinimo laikas** | **Atsakingas** | **Ištekliai** |
| 1. Sudaryti mokytojų mokymosi grupes. | Ne mažiau, kaip 50% mokytojų sudaro mokymosi grupes. | 2021-2023 metai | Pavaduotojas ugdymui | Laiko ir žmogiškieji ištekliai |
| 2. Parengti susitarimus dėl grįžtamojo ryšio tvarkos vykdymo. | Parengti susitarimai dėl kolegialaus grįžtamojo ryšio teikimo.  | 2021 metai | Metodinė taryba | Laiko ir žmogiškieji ištekliai |
| 3. Kolegų pamokų stebėjimas, kolegialaus grįžtamojo ryšio teikimas. | Kiekvienas mokytojas kasmet stebi ne mažiau, kaip 2 pamokas ir teikia grįžtamąjį ryšį. | 2021–2023 metai | Mokymosi grupių nariaiMetodinė taryba | Laiko ir žmogiškieji ištekliai |
| 4. Kolegialaus grįžtamojo ryšio efektyvumo analizė ir aptarimas. | Atlikta analizė ir priimti nutarimai dėl tolimesnio kolegialaus grįžtamojo ryšio diegimo.  | 2022, 2023 metai | Pavaduotojas ugdymuiMetodinė taryba | Laiko ir žmogiškieji ištekliai |

**Uždavinys. 2.2. Įdiegti bendruomenės lyderystės skatinimo sistemą gimnazijoje.**

|  |  |  |  |  |
| --- | --- | --- | --- | --- |
| **Priemonė** | **Rezultatų indikatorius** | **Įgyvendinimo laikas** | **Atsakingas** | **Ištekliai** |
| 1. Organizuoti mokymus gimnazijos bendruomenei lyderystės temomis. | Visų bendruomenės grupių nariai dalyvaus lyderystės mokymuose. | 2022 metai | AdministracijaKlasės auklėtojai | Mokymo lėšos |
| 2. Įtraukti gimnazijos bendruomenės narius ir socialinius partnerius į ilgalaikių dalykinių projektų vykdymą.  | Bendruomenės nariai ir socialiniai partneriai dalyvaus bent pusėje ilgalaikių dalykinių projektų. | 2021–2023 metai | AdministracijaDalykų mokytojai | Laiko ir žmogiškieji ištekliai |
| 3. Sukurti erdves sėkmės istorijų ir pasiekimų viešinimui. | Gimnazijos interneto svetainėje sukurta erdvė sėkmės istorijų ir pasiekimų viešinimui. | 2021 metai | Administracija | Laiko ir žmogiškieji ištekliai |
| 4. Burti mokytojų lyderių komandą, gebančią teikti pagalbą ir norinčių dalintis savo žiniomis ir patirtimi. | Savanorystės pagrindu susibūrusi ne mažiau kaip 3 mokytojų lyderių komanda. | 2021 metai | Mokytojai lyderiai | Laiko ir žmogiškieji ištekliai |

**Uždavinys. 2.3. Kartu su bendruomene įgyvendinti strategijas, užtikrinančias bendravimo kultūrą.**

|  |  |  |  |  |
| --- | --- | --- | --- | --- |
| **Priemonė** | **Rezultatų indikatorius** | **Įgyvendinimo laikas** | **Atsakingas** | **Ištekliai** |
| 1. Skatinti bendruomenės narius už pasiekimus. | 30% bendruomenės narių paskatinti už įvairias veiklas ir pasiekimus. | 2021–2023 metai | Administracija | Laiko ir žmogiškieji ištekliai.Ugdymo aplinkos lėšos. |
| 2. Organizuoti veiklas, skirtas bendruomenės narių pozityvių tarpusavio santykių kūrimui.  | Per metus organizuota bent 1 veikla, skirta gimnazijos bendruomenės tarpusavio santykių puoselėjimui. | 2021–2023 metai | Gimnazijos taryba | Laiko iržmogiškieji ištekliai.Ugdymo aplinkos lėšos. |

**VIII SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio plano įgyvendinimo priežiūra atliekama viso proceso metu ir visais lygiais.

Už strateginio plano įgyvendinimą atsako gimnazijos direktorius, kuris kontroliuoja ir stebi, ar gimnazijos bendruomenė įgyvendina strateginius tikslus, ar darbuotojai efektyviai vykdo suderintų uždavinių ir priemonių įgyvendinimą.

Kiekvienų mokslo metų pabaigoje direktorius įsakymu sudaro strateginio plano peržiūrėjimo ir patikslinimo darbo grupę, kuri pristato strateginio plano įgyvendinimo rezultatus gimnazijos tarybos posėdžio metu pagal šią lentelę:

|  |
| --- |
| 1 tikslas – |
| Uždaviniai | Planuotasrezultatas | Pasiektas rezultatas per tarpinius įvertinimus; metais | Planuotifinansiniaiištekliai | Panaudotifinansiniaiištekliai | Planuotaįgyvendinti(data) | Įgyvendinta(data) |
| 2021 m. | 2022 m. | 2023 m. |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| Išvada apie pasiektą tikslą: |

Po metinio strateginio plano įgyvendinimo peržiūrėjimo ir įvertinimo strateginis planas, jo tikslai, uždaviniai, įgyvendinimo priemonės gali būti keičiami arba koreguojami.

\_\_\_\_\_\_\_\_\_\_\_\_\_\_\_